Source: https://www.zakonypreludi.sk/zz/2004-17/znenie-20090101
Timestamp: 2020-07-07 10:47:14+00:00

Document:
Zákon č. 17/2004 Z. z.Zákon o poplatkoch za uloženie odpadov
(v znení č. 587/2004 Z. z., 515/2008 Z. z.)
Čiastka 7/2004
Účinnosť od 01.01.2009 do31.12.2013
Zrušený 329/2018 Z. z.
§ 2 - Poplatková povinnosť
§ 3 - Spôsob výpočtu poplatku
§ 4 - Platenie, rozdelenie a odvod poplatku za uloženie odpadu a ohlasovacia povinnosť
§ 5 - Sankcie
Aktuálne znenie 01.01.2014 - 31.12.2018
Znenie 01.01.2009 - 31.12.2013
Národná rada Slovenskej republiky sa uzniesla na tomto zákone :
(1) Tento zákon upravuje platenie poplatkov za uloženie odpadov1)
a) na skládku odpadov2) (ďalej len „skládka“),
b) na odkalisko.
(2) Odkaliskom sa na účely tohto zákona rozumie priestor zabezpečený hrádzovým systémom, na ktorý sa ukladá prevažne hydraulicky dopravovaný odpad (kal), s výnimkou odkalísk, na ktorých sa ukladajú kaly produkované banskou činnosťou.3) Zoznam odkalísk, na ktoré sa vzťahuje spoplatnenie podľa tohto zákona, uverejňuje Ministerstvo životného prostredia Slovenskej republiky vo svojom vestníku.
(1) Poplatok za uloženie odpadu na skládku alebo odkalisko platí posledný držiteľ odpadu4) (ďalej len „poplatník“). Poplatníkom za komunálny odpad je obec.5) Poplatníkom je aj prevádzkovateľ skládky alebo odkaliska, a to aj vtedy, ak skládka alebo odkalisko je na jeho pozemku.
(2) Poplatok za uloženie odpadov sa neplatí za uloženie inertných odpadov6) na skládku, ak sa na tejto skládke použijú na stavebné, sanačné, rekonštrukčné a zásypové práce; to neplatí na skládkach pre inertný odpad.
(1) Poplatník je povinný zaradiť odpad na účel platenia poplatku za uloženie odpadov podľa prílohy č. 1 alebo prílohy č. 2.
(2) Množstvo odpadu na určenie poplatku za uloženie odpadu na skládku zisťuje jej prevádzkovateľ vážením na skládke.
(3) Poplatok za uloženie odpadu na skládku sa vypočíta ako súčin množstva odpadu a sadzby za položku odpadu, ktorá je uvedená v prílohe č. 1.
(4) Množstvo odpadu na určenie poplatku za uloženie odpadu na odkalisko zisťuje jeho prevádzkovateľ meraním množstva kalu. Ak odkalisko nie je na tento účel vybavené vhodným zariadením, prevádzkovateľ odkaliska určí množstvo odpadu z podkladov držiteľa odpadu na základe materiálovej bilancie technologického procesu, pri ktorom odpad vzniká. Množstvo vody pridanej na účel hydraulickej dopravy sa pritom odpočítava.
(5) V prípade spätnej ťažby a využívania odpadov uložených na odkalisku, ak bol za ich uloženie zaplatený poplatok za uloženie odpadu, poplatok za uloženie odpadu na odkalisko sa platí najviac do výšky projektovanej kapacity odkaliska.
(6) Poplatok za uloženie odpadu na odkalisko sa vypočíta ako súčin množstva odpadu a sadzby za položku odpadu, ktorá je uvedená v prílohe č. 2.
(7) Za správnosť výpočtu výšky poplatku za uloženie odpadu zodpovedá prevádzkovateľ skládky alebo odkaliska.
(1) Poplatník je povinný zaplatiť poplatok za uloženie odpadu, ktorý vyberie prevádzkovateľ skládky alebo odkaliska, do 15 dní po ukončení mesiaca, keď bol uložený odpad.
(2) Za rozdelenie príjmov z poplatkov za uloženie odpadov podľa odsekov 3 a 4 a za ich odvedenie zodpovedá prevádzkovateľ skládky alebo odkaliska.
(3) Príjmy z poplatkov za uloženie odpadov na skládku v členení podľa prílohy č. 1 sú príjmom rozpočtu obce, resp. obcí, v ktorých katastrálnom území sa skládka nachádza.
(4) Príjmy z poplatkov za uloženie odpadov na odkalisko v členení podľa prílohy č. 2 sú príjmom rozpočtu obce, resp. obcí, v ktorých katastrálnom území sa odkalisko nachádza.
(5) Príjmy obcí podľa odsekov 3 a 4 sa použijú výhradne na účely odpadového hospodárstva.7)
(6) Prevádzkovateľ skládky alebo odkaliska odvedie poplatky za uloženie odpadov mesačne podľa odseku 2 do posledného pracovného dňa kalendárneho mesiaca nasledujúceho po mesiaci, keď bol odpad na skládke odpadov alebo na odkalisku uložený.
(7) Ak si poplatník nesplní povinnosť podľa odseku 1, prevádzkovateľ skládky alebo odkaliska bezodkladne oznámi túto skutočnosť príslušnému obvodnému úradu životného prostredia.
(8) Prevádzkovateľ skládky odpadov alebo odkaliska je povinný vypracovať a do posledného pracovného dňa mesiaca nasledujúceho po uplynutí štvrťroka odoslať príslušnému obvodnému úradu životného prostredia štvrťročné hlásenie o množstve uloženého odpadu a o vybratých a odvedených poplatkoch za uloženie odpadu na tlačive, ktorého vzor je uvedený v prílohe č. 3.
(9) Prevádzkovateľ skládky alebo odkaliska musí umožniť obci, v ktorej katastrálnom území sa skládka alebo odkalisko nachádza, a príslušnému obvodnému úradu životného prostredia na ich žiadosť nahliadnuť a skontrolovať podklady slúžiace na výpočet poplatku za uloženie odpadu.
(1) Ak poplatník nezaplatí poplatok podľa § 4 ods. 1 alebo prevádzkovateľ skládky alebo odkaliska neodvedie poplatok podľa § 4 ods. 6 včas alebo v plnej výške, sú povinní zaplatiť za každý deň omeškania úroky z omeškania vo výške 0,2 % zo sumy nezaplatených alebo neodvedených poplatkov.
(2) Úroky z omeškania za nezaplatené poplatky sú príjmom prevádzkovateľa skládky alebo odkaliska. Úroky z omeškania za neodvedené poplatky alebo ich časť sú príjmom rozpočtu obce.
(3) Pokutu od 1 659,69 eura do 16 596,95 eura uloží príslušný obvodný úrad životného prostredia alebo Slovenská inšpekcia životného prostredia poplatníkovi, ak nezaplatí poplatok za uloženie odpadu na skládku alebo odkalisko podľa § 4 ods. 1.
(4) Pokutu od 1 659,69 eura do 16 596,95 eura uloží príslušný obvodný úrad životného prostredia alebo Slovenská inšpekcia životného prostredia prevádzkovateľovi skládky alebo odkaliska, ak
a) nevyberie poplatok v plnej výške za uloženie odpadu na skládku alebo odkalisko podľa § 4 ods. 1,
b) neodvedie poplatky podľa § 4 ods. 3 a 4.
(5) Pokutu od 331,93 eura do 3 319,39 eura uloží príslušný obvodný úrad životného prostredia alebo Slovenská inšpekcia životného prostredia
a) poplatníkovi, ktorý ukladá odpad na skládku alebo na odkalisko, ak pre výpočet poplatku uvedie nesprávne údaje o zaradení ukladaného odpadu podľa § 3 ods. 1,
b) prevádzkovateľovi skládky alebo odkaliska, ak neoznámi príslušnému obvodnému úradu životného prostredia údaje podľa § 4 ods. 8.
(6) Pokutu podľa odsekov 3, 4 a 5 možno uložiť do jedného roka odo dňa, keď sa príslušný obvodný úrad životného prostredia alebo Slovenská inšpekcia životného prostredia dozvedeli o porušení povinnosti, najneskôr do troch rokov od uloženia odpadu na skládku alebo odkalisko.
(7) Výnosy z pokút podľa odsekov 3, 4 a 5 sú príjmom Environmentálneho fondu.
(8) Na ukladanie pokút sa vzťahujú všeobecné predpisy o správnom konaní.8)
POPLATKY ZA ULOŽENIE ODPADOV NA SKLÁDKU ODPADOV (€.t–1)
1. Inertný odpad,9) vytriedený stavebný
odpad,1) zemina a kamenivo neobsahujúce
nebezpečné látky, odpad zo sanácie skládok 0,0331 0,0995 0,1659 0,2655 0,3319
2. Ostatný odpad okrem odpadu uvedeného
v položkách 1, 3, 4 a 5 0,6638 0,9958 1,6596 3,3193 6,6387
vytriedená jedna zložka
vytriedené dve zložky
vytriedené tri zložky
vytriedené štyri zložky
vytriedených päť zložiek 0,9958
0,4979 1,6596
0,8298 3,3193
2,3235
1,6596 6,6387
5,9749
3,3193 9,9581
8,9623
7,9665
6,9707
4. Odpady č. 20 02 01 a 20 02 0310) 0,9958 1,6596 3,3193 6,6387 13,2775
5. Nebezpečný odpad 8,2984 9,9581 16,5969 23,2357 33,1939
Vysvetlivky:1) Stavebný odpad bez prímesí: drevo, papier, plasty, kovy, organické látky atď.9) § 68 ods. 3 písm. n) zákona č. 223/2001 Z. z. o odpadoch a o zmene a doplnení niektorých zákonov.10) § 68 ods. 3 písm. e) zákona č. 223/2001 Z. z.
POPLATKY ZA ULOŽENIE ODPADOV NA ODKALISKO (€.t–1)
Položka odpadov Kategória
odpadov/Rok 2004 2005 2006 2007 2008
1. Ostatný odpad 0,0995 0,1327 0,1659 0,1991 0,2655
2. Nebezpečný odpad 0,3319 0,3983 0,4979 0,6638 0,8298
HLÁSENIE O MNOŽSTVÁCH ULOŽENÝCH ODPADOV A VYBRATÝCH A ODVEDENÝCH POPLATKOCH ZA ULOŽENIE ODPADOV ZA ... ŠTVRŤROK ... v eurách
1) § 2 ods. 1 zákona č. 223/2001 Z. z. o odpadoch a o zmene a doplnení niektorých zákonov.
2) § 2 ods. 15 zákona č. 223/2001 Z. z.
3) Zákon č. 44/1988 Zb. o ochrane a využití nerastného bohatstva (banský zákon) v znení neskorších predpisov.
4) § 2 ods. 3 zákona č. 223/2001 Z. z.
5) § 39 ods. 2 zákona č. 223/2001 Z. z.
6) § 68 ods. 3 písm. n) zákona č. 223/2001 Z. z.
7) § 3 zákona č. 223/2001 Z. z.

References: § 2

§ 3

§ 4

§ 5
 § 4
 § 4
 § 4
 § 4
 § 4
 § 3
 § 4
 § 68
 § 68
 § 2
 § 2
 § 2
 § 39
 § 68
 § 3